RO ECB -PUBLIC  
 
 
AVIZUL BĂNCII CENTRALE EUROPENE  
din 3 iunie 2013   
cu privire la supravegherea macroprudenţială a sistemului financiar naţional  
(CON/2013/ 39) 
 
Introducere şi temei juridic  
La 3 mai 2013, Banca Centrală Europeană (BCE) a primit din partea Băncii Naţionale a României (BNR) 
o solicitare de emitere a unui aviz cu privire la un proiect de ordonanţă de urgenţă privind supravegherea 
macroprudenţială a sistemului financiar naţional (denumit în continuare „proiectul de ordonanţă de 
urgenţă”).  
Competenţa BCE de a adop ta un aviz se întemeiază pe articolele 127 alineatul (4) şi 282 alineatul (5) din 
Tratatul privind funcţionarea Uniunii Europene şi pe articolul 2 alineatul (1) a treia şi a şasea liniuţă din 
Decizia 98/415/CE a Consiliului din 29 iunie 1998 privind consul tarea Băncii Centrale Europene de către 
autorităţile naţionale cu privire la proiectele de reglementare1, întrucât proiectul de ordonanţă de urgenţă 
se referă la Banca Naţională a României şi la normele aplicabile instituţiilor financiare, în măsura în car e 
acestea au o influenţă substanţială asupra stabilităţii instituţiilor şi pieţelor financiare. În conformitate cu 
articolul 17.5 prima teză din Regulamentul de procedură al Băncii Centrale Europene, Consiliul 
guvernatorilor adoptă prezentul aviz.  
 
1.  Scopul proiectului de ordonanţă de urgenţă  
Proiectul de ordonanţă de urgenţă are drept obiect înfiinţarea Comitetului Naţional pentru Supravegherea 
Macroprudenţială (denumit în continuare „Comitetul”) mandatat cu coordonarea supravegherii 
macroprudenţiale a s istemului financiar naţional prin stabilirea politicii macroprudenţiale şi a 
instrumentelor adecvate pentru punerea acesteia în aplicare2. Obiectivul fundamental al Comitetului este 
de a contribui la salvgardarea stabilităţii financiare prin consolidarea c apacităţii sistemului financiar de a 
rezista şocurilor şi prin diminuarea acumulării de riscuri sistemice, asigurând pe această cale o contribuţie 
sustenabilă a sectorului financiar la creşterea economică.  
Totodată, Comitetul are următoarele atribuţii: (a)  coordonarea gestiunii crizelor financiare; 
(b) monitorizarea implementării recomandărilor Comitetului European pentru Risc Sistemic (CERS) şi a 
                                                 
1  JO L 189, 3.7.1998, p. 42.  
2  În prezent, în România, politica macroprudenţială la nivel naţional nu este reglementată în mod explicit în legislaţia 
internă.  Supravegherea sistemului financiar naţional este as igurată de BNR (pentru sectorul instituţiilor de credit) şi de 
Autoritatea de Supraveghere Financiară, (pentru sectorul pieţei de capital, al asigurărilor şi al pensiilor private).  Legislaţia 
care guvernează activitatea celor două autorităţi naţionale de s upraveghere cuprinde prevederi referitoare la misiunea 
acestora de menţinere a stabilităţii financiare la nivelul sectorului supravegheat respectiv.  Competenţa exclusivă în 
domeniul menţinerii stabilităţii sistemului financiar în ansamblu nu este conferit ă unei autorităţi unice.  
ECB -PUBLIC  
2 măsurilor adoptate la nivel naţional ca urmare a avertismentelor CERS; (c) cooperarea şi schimbul de 
informaţii  cu autorităţile de supraveghere microprudenţială, cu autorităţile relevante din alte state membre 
şi cu CERS.  
Comitetul este o entitate fără personalitate juridică înfiinţată ca o structură de cooperare 
interinstituţională3. Acesta este constituit din rep rezentanţi ai BNR, ai Autorităţii de Supraveghere 
financiară (ASF) şi ai Ministerului de Finanţe.   Are următoarea structură:  Consiliul general, un Comitet 
tehnic privind riscul sistemic, un   Comitet tehnic privind gestiunea crizelor financiare şi 
Secretar iatul, asigurat de BNR.  
Guvernatorul BNR este preşedintele Comitetului, precum şi preşedintele Consiliului general, care mai 
include doi reprezentanţi ai conducerii executive a BNR, preşedintele ASF şi ministrul Finanţelor Publice. 
Directorul Fondului de G arantare a Depozitelor în Sistemul Bancar participă la reuniunile Consiliului 
general, fără drept de vot.  
Atunci când, pe baza analizelor efectuate, este identificat un potenţial risc pentru stabilitatea financiară, 
Comitetul poate emite recomandări şi ave rtizări adresate autorităţilor naţionale de supraveghere 
microprudenţială, cu privire la direcţiile de acţiune care trebuie urmate.  Acesta poate de asemenea emite 
recomandări adresate Guvernului în vederea iniţierii unor proiecte legislative în scopul men ţinerii 
stabilităţii financiare. Preşedintele Comitetului prezintă Parlamentului României, până la data de 30 iunie 
a anului următor, raportul anual al Comitetului.  
 
2. Observaţii generale  
Autoritatea care a transmis solicitarea de emitere a avizului a cer ut o procedură de urgenţă4. BCE doreşte 
să atragă atenţia acestei autorităţi asupra celei de a doua teze a articolului 4 din Decizia 98/415/CE, 
conform căreia BCE trebuie consultată „în timp util” în cadrul procesului legislativ. Aceasta implică 
efectuarea  consultării într -o etapă a procesului legislativ care să asigure BCE o perioadă de timp 
suficientă pentru examinarea cu atenţie a propunerilor legislative şi pentru adoptarea avizului său în 
versiunile lingvistice necesare şi care, de asemenea, să permită  autorităţilor naţionale relevante să ia în 
considerare avizul BCE înainte de adoptarea prevederilor respective.  
 
3. Observaţii specifice  
3.1 Printre misiunile Comitetului se numără  identificarea instituţiilor financiare relevante din punct 
de vedere sistemic şi orice alte atribuţii privind supravegherea macroprudenţială, astfel cum sunt 
prevăzute de legislaţia Uniunii Europene5.  Conform propu nerii de directivă cu privire la accesul la 
activitatea instituțiilor de credit și supravegherea prudențială a instituțiilor de credit și a societăților 
                                                 
3  Articolul 1 din proiectul de ordonanţă de urgenţă.  
4  Din cauza termenului de 1 iulie 2013 pentru punerea în aplicare a Recomandării CERS/2011/3 a Comitetului European 
pentru Risc Sistemic privind mandatul macroprudenţial al aut orităţilor naţionale (JO C 41, 14.2.2012, p. 1).  
5  Articolul 3 alineatul (1) din proiectul de ordonanţă de urgenţă.  
ECB -PUBLIC  
3 de investiții6 (denumită în continuare “directiva propusă”), statele membre trebuie să desemneze o 
autoritate publică responsabilă cu stabilirea nivelurilor rezervelor anticiclice pentru statul membru 
respectiv7.  O astfel de autoritate desemnată poate fi însărcinată şi cu identificarea instituţiilor cu 
importanţă sistemică8, stabilirea unei rezerve de risc  sistemic 9  sau luarea de măsuri specifice 
pentru a aborda preocupările de natura macroprudenţială 10. Aceste ultime atribuţii pot fi alocate şi 
unei autorităţi competente.  BCE înţelege că ar putea fi nevoie ca proiectul de ordonanţă de urgenţă 
să fie modi ficat cu ocazia intrării în vigoare a propunerilor de regulament11 şi de directivă pentru a 
stabili dacă acest Comitet este o autoritate desemnată şi pentru a reflecta atribuţiile prevăzute de 
acestea pentru autorităţile desemnate.   
3.2 BCE apreciază dispoz iţiile proiectului de ordonanţă de urgenţă care prevăd în mod expres 
independenţa BNR în ceea ce priveşte deciziile de politică macroprudenţială12 şi independenţa 
instituţională a Comitetului13, în conformitate cu articolul 130 din Tratat,  
3.3 Prezentul aviz  nu aduce atingere concluziilor evaluării măsurilor aplicate ca urmare a recomandării 
sus-menţionate, evaluare pe care CERS o va efectua în conformitate cu articolul 17 din 
Regulamentul (UE) nr. 1092/2010 al Parlamentului European şi al Consiliului din 24 noiembrie 
2010 privind supravegherea macroprudențială la nivelul Uniunii Europene a sistemului financiar și 
de înființare a unui Comitet european pentru risc sistemic14. 
 
Prezentul aviz va fi publicat pe website -ul BCE.  
 
 
Adoptat la Frankfurt pe Main, 3 iunie 2013.  
 
[signed]  
 
Preşedintele BCE  
Mario DRAGHI  
                                                 
6  Propunerea de directivă a Parlamentului European şi a Consiliului privind accesul la activitatea instituţiilor de credit şi 
supraveghere a prudenţială a instituţiilor de credit şi a societăţilor de investiţii şi de modificare a Directivei 2002/87/CE a 
Parlamentului European şi a Consiliului privind supravegherea suplimentară a instituţiilor de credit, a întreprinderilor de 
asigurare şi a so cietăţilor de investiţii care aparţin unui conglomerat financiar (2011/0203 (COD) disponibilă la adresa: 
http://register.consilium.europa.eu/pdf/en/13/st07/st07746.en13.pdf).  
7  Articolul 126 alineatul (1) din directiva propusă.  
8  Articolul 124a din direc tiva propusă.  
9  Articolul 124d din directiva propusă.  
10 Articolul 443a din propunerea de regulament al Parlamentului European și al Consiliului privind cerințele prudențiale 
pentru instituțiile de credit și societățile de investiții (2011/0202 (COD) dispo nibilă la adresa:  
http://register.consilium.europa.eu/pdf/en/13/st07/st07747.en13.pdf).  
11  A se vedea nota de subsol 10.  
12   Articolul 13 din proiectul de ordonanţă de urgenţă.  
13  Conform articolului 2 alineatul (2) din proiectul de ordonanţă de urgenţă, C omitetul şi membrii Consiliului general nu 
solicită şi nu acceptă instrucţiuni din partea niciunei autorităţi, instituţii sau organism public ori privat.  
14  JO L 331, 15.12.2010, p. 1.